ddrg/super_eurlex huggingface dataset:
C 315/4

SENTENZA TAL-QORTI

tal-14 ta’ Mejju 2019

fil-Kawża E-3/18

L-Awtorità ta’ Sorveljanza tal-EFTA vs l-Iżlanda

(In-nuqqas minn Stat tal-EFTA li jonora l-obbligi tiegħu — Nuqqas ta’ implimentazzjoni — ir-Regolament (UE) 2015/1051)

(2019/C 315/05)

Fil-kawża E-3/18, l-Awtorità ta’ Sorveljanza tal-EFTA vs l-Iżlanda — L-APPLIKAZZJONI għal dikjarazzjoni li l-Iżlanda naqset milli tadotta l-miżuri neċessarji biex tinkludi l-Att imsemmi fil-punt 7ja tal-Anness XIX tal-Ftehim dwar iż-Żona Ekonomika Ewropea (ir-Regolament ta’ Implimentazzjoni tal-Kummissjoni (UE) 2015/1051 tal-1 ta’ Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni online għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta’ kooperazzjoni bejn il-punti ta’ kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni online għal tilwim mal-konsumaturi) kif adattat mill-Protokoll 1 tal-Ftehim, bħala parti mill-ordni legali intern tagħha kif mitlub mill-Artikolu 7 tal-Ftehim, il-Qorti, magħmula minn Páll Hreinsson, President, Per Christiansen (Imħallef-Relatur) u Bernd Hammermann, Imħallfin, taw is-sentenza fl-14 ta’ Mejju 2019, li l-parti operattiva tagħha hi kif ġej:

Il-Qorti b’dan:

1. Tiddikjara li l-Iżlanda naqset milli tissodisfa l-obbligi tagħha b’konformità mal-Artikolu 7 taż-Żona Ekonomika Ewropea billi naqset, fiż-żmien preskritt, milli tinkludi fl-ordni legali intern tagħha l-Att imsemmi fil-punt 7ja tal-Anness XIX tal-Ftehim (ir-Regolament ta’ Implimentazzjoni tal-Kummissjoni (UE) 2015/1051 tal-1 ta’ Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni online għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta’ kooperazzjoni bejn il-punti ta’ kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni online għal tilwim mal-konsumaturi), kif adottat mill-Protokoll 1 ta’ dan il-Ftehim.
C 75/5

SENTENZA TAL-QORTI

tas-17 ta’ Novembru 2020

fil-Kawża E-9/19

Abelia u WTW AS

v

L-Awtorità ta’ Sorveljanza tal-EFTA

(Azzjoni għall-annullament ta’ deċiżjoni tal-Awtorità ta’ Sorveljanza tal-EFTA - Għajnuna mill-Istat - Saħħa elettronika - Ammissibbiltà - Status bħala parti interessata - Dubji jew diffikultajiet serji - Kunċett ta’ impriża)

(2021/C 75/05)

Fil-Kawża E-9/19, Abelia u WTW AS vs l-Awtorità ta’ Sorveljanza tal-EFTA — APPLIKAZZJONI għall-annullament tad-Deċiżjoni tal-Awtorità ta’ Sorveljanza tal-EFTA Nru 57/19/COL tal-10 ta’ Lulju 2019 biex jingħalaq il-każ mingħajr ma tinfetaħ il-proċedura ta’ investigazzjoni formali dwar jekk il-finanzjament pubbliku tas-saħħa elettronika u l-infrastruttura tas-saħħa diġitali fis-sistema tal-kura tas-saħħa Norveġiża, kif ukoll il-forniment ta’ ċerti servizzi ta’ appoġġ u reġistri, jikkostitwixxux għajnuna mill-Istat fis-sens tal-Artikolu 61(1) tal-Ftehim dwar iż-Żona Ekonomika Ewropea, il-Qorti, magħmula minn Páll Hreinsson, President, Per Chistiansen u Berbd Hammermann (Imħallef-Relatur), Imħallfin, li taw is-sentenza fis-17 ta’ Novembru 2020, li l-parti operattiva tagħha hija kif ġej:

Il-Qorti b’dan:

1. Tiċħad ir-rikors bħala infondat.
SENTENZA TAL-QORTI

tas-16 ta’ Lulju 2020

fil-Kawża E-8/19

Scanteam AS v Il-Gvern Norveġiż, irrappreżentat mill-Ministeru għall-Affarijiet Barranin

(Akkwist pubbliku — Direttiva 2014/24/UE — id-Definizzjoni ta’ “awtorità kontraenti” — Missjoni barranija ta’ Stat tal-EFTA — l-Applikabbiltà tad-dritt taż-ŻEE — Artikolu 126 ŻEE — l-ambitu ġeografiku tal-Ftehim ŻEE)

(2020/C 374/09)

Fil-Kawża E-8/19, Scanteam AS vs Il-Gvern Norveġiż, irrappreżentat mill-Ministeru għall-Affarijiet Barranin — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar l-Istabbiliment ta’ Awtorità ta’ Sorveljanza u ta’ Qorti tal-Ġustizzja mill-Bord tal-Ilmenti għall-Akkwist Pubbliku (Klagenemnda for offentlige anskaffelser) li tikkonċerna l-interpretazzjoni tad-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE, kif adattata għall-Ftehim dwar iż-Żona Ekonomika Ewropea, il-Qorti, magħmula minn Páll Hreinsson, President (Imħallef Relatur), Per Christiansen u Bernd Hammermann, l-Imħallfin, qatgħet is-sentenza fis-16 ta’ Lulju 2020, li l-parti operattiva tagħha hija kif ġej:

Id-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku hija applikabbli għal proċedura ta’ akkwist li ssir minn missjoni barranija ta’ Stat tal-EFTA f’pajjiż terz, jekk l-akkwist ikun marbut mill-qrib biżżejjed maż-ŻEE.
SENTENZA TAL-QORTI

tal-5 ta’ Mejju 2022

fil-Kawża E-12/20

Telenor ASA u Telenor Norge AS vs L-Awtorità ta’ Sorveljanza tal-EFTA

(Att ta’ annullament ta’ deċiżjoni tal-Awtorità ta’ Sorveljanza tal-EFTA - Kompetizzjoni - l-Artikolu 54 ŻEE - Definizzjoni tas-suq - Abbuż tal-pożizzjoni dominanti - Tnaqqis fil-marġini)

(2023/C 29/03)

Fil-Kawża E-12/20, Telenor ASA u Telenor Norge AS vs L-Awtorità ta’ Sorveljanza tal-EFTA — RIKORS għall-annullament tad-Deċiżjoni tal-Awtorità ta’ Sorveljanza tal-EFTA Nru 070/20/COL tad-29 Ġunju 2020 dwar il-proċedimenti skont l-Artikolu 54 tal-Ftehim dwar iż-ŻEE; jew, alternattivament, l-annullament tad-Deċiżjoni in parti; jew, alternattivament, biex ikunu annullati jew imnaqqsa l-multi imposti fuq ir-rikorrenti f’dik id-deċiżjoni, il-Qorti, komposta minn Páll Hreinsson, President, Per Christiansen (Imħallef Relatur) u Nicole Kaiser (ad hoc), Imħallfin, taw is-sentenza fil-5 ta’ Mejju 2022, li l-parti operattiva tagħha hija kif ġej:

Il-Qorti b’dan:

1. Tiċħad ir-rikors fl-intier tiegħu.
SENTENZA TAL-QORTI

tat-18 ta’ Ġunju 2021

fil-Kawża E-10/20

ADCADA Immobilien AG PCC in Konkurs vs l-Awtorità tas-Suq Finanzjarju (Finanzmarktaufsicht)

(Ir-Regolament (UE) 2017/1129 — Protezzjoni tal-investituri — Kunċett ta’ “offerta ta’ titoli lill-pubbliku” — Żvelar ta’ informazzjoni — Obbligu ta’ pubblikazzjoni ta’ prospett —Eżenzjonijiet)

(2021/C 417/04)

Fil-kawża E-10/20, ADCADA Immobilien AG PCC in Konkurs vs l-Awtorità tas-Suq Finanzjarju (Finanzmarktaufsicht) — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Bord tal-Appell tal-Awtorità tas-Suq Finanzjarju (Beschwerdekommission der Finanzmarktaufsicht) rigward l-interpretazzjoni tar-Regolament (UE) 2017/1129 tal-Parlament Ewropew u tal-Kunsill tal-14 ta’ Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, u li jħassar id-Direttiva 2003/71, b’mod partikolari l-punt (b) tal-Artikolu 1(4) u l-punt (d) tal-Artikolu 2 tiegħu, il-Qorti, magħmula minn Páll Hreinsson, President (Imħallef Relatur), Per Christiansen and Bernd Hammermann, Imħallfin, tat ġudizzju fit-18 ta’ Ġunju 2021, li l-parti operazzjonali tiegħu kienu kif ġej:

1. Id-deċiżjoni jekk tkunx ġiet ippreżentata informazzjoni suffiċjenti dwar it-termini tal-offerta u t-titoli li għandhom jiġu offruti, sabiex investitur ikun jista’ jiddeċiedi jixtrix u jissottoskrivix għal dawk it-titoli skont il-punt (d) tal-Artikolu 2 tar-Regolament (UE) 2017/1129 tal-Parlament Ewropew u tal-Kunsill tal-14 ta’ Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat, għandu jiġi vvalutat fuq bażi ta’ każ b’każ. F’ċirkustanzi bħal dawk fil-kawża prinċipali, soġġett għal verifika mill-korp tar-rinviju, hemm “offerta ta’ titoli lill-pubbliku” fis-sens tal-punt (d) tal-Artikolu 2 tar-Regolament (UE) 2017/1129.

2. Jista’ jkun rilevanti għal valutazzjoni ta’ jekk ikunx hemm “offerta ta’ titoli lill-pubbliku” fis-sens tal-punt (d) tal-Artikolu 2 tar-Regolament (UE) 2017/1129 li komunikazzjoni tinkludi ċerti indikazzjonijiet viżibbli b’mod ċar li jiddikjaraw li tista’ tinkiseb aktar informazzjoni x’imkien ieħor, u t-termini sħaħ tal-bonds ma jkunux aċċessibbli online jew inkella ma jkunux ġeneralment disponibbli. Madankollu, jekk komunikazzjoni tkun diġà tippreżenta biżżejjed informazzjoni għall-finijiet tal-punt (d) tal-Artikolu 2, l-inklużjoni ta’ tali dikjarazzjonijiet jew il-fatt li t-termini sħaħ tal-bonds li ma jkunux aċċessibbli online jew inkella ġeneralment disponibbli b’xi mod ieħor mhux se jkunu kapaċi jbiddlu l-kwalifika tagħha bħala “offerta ta’ titoli lill-pubbliku”.
C 245/20

SENTENZA TAL-QORTI

tal-25 ta’ Frar 2021

fil-Kawża E-5/20

SMA SA u Société Mutuelle d’Assurance du Bâtiment et des Travaux Publics vs Finanzmarktaufsicht Liechtenstein

(Responsabbiltà tal-Istat - id-Direttiva 2009/138/KE - Obbligi superviżorji - Talbiet tal-assigurazzjoni - detenturi ta’ polza u benefiċjarji)

(2021/C 245/16)

Fil-Kawża E-5/20, SMA SA u Société Mutuelle d’Assurance du Bâtiment et des Travaux Publics vs Finanzmarktaufsicht Liechtenstein - TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Suprema tal-Ġustizzja, il-Qorti Suprema tal-Prinċipat tal-Liechtenstein (Fürstlicher Oberster Gerichtshof) dwar l-interpretazzjoni tad-Direttiva 2009/138/KE tal-Parlament Ewropew u tal-Kunsill tat-25 ta’ Novembru 2009 dwar dwar il-bidu u l-eżerċizzju tan-negozju tal-assikurazzjoni u tar-riassikurazzjoni (Solvibbiltà II), b’mod partikolari l-Artikoli 27 u 28 u l-predeċessuri tagħha, id-Direttiva 73/239/KEE, id-Direttiva 88/357/KEE u d-Direttiva 92/49/KEE, il-Qorti, komposta minn Páll Hreinsson, President, Per Christiansen (Imħallef-Relatur), u Bernd Hammermann, Imħallfin, taw is-sentenza fil-25 ta’ Frar 2021, li l-parti operattiva tagħha hija kif ġej:

L-Artikoli 27 u 28 tad-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assikurazzjoni u tar-riassikurazzjoni (Solvibbiltà II), id-Direttiva 73/239/KEE, id-Direttiva 88/357/KEE u d-Direttiva 92/49/KEE ma jagħtu l-ebda dritt espress lill-operaturi ekonomiċi li jiddikjaraw li huma kredituri ta’ impriża tal-assikurazzjoni f’ċirkostanzi bħal dawk tal-proċedimenti prinċipali u ma jistgħux jagħtu lok għal xi pretensjoni ta’ responsabbiltà kontra awtorità superviżorja skont il-prinċipju tar-responsabbiltà tal-Istat.
C 29/39

SENTENZA TAL-QORTI

tal-1 ta’ Ġunju 2022

fil-Kawża E-3/21

PRA Group Europe AS vs il-Gvern Norveġiż, rappreżentat mill-Amministrazzjoni tat-Taxxa

(Libertà ta’ stabbiliment – Tassazzjoni diretta – Regoli dwar il-kontribuzzjoni fi grupp – Limitazzjoni fuq id-deduċibilità ta’ pagamenti ta’ interessi lil partijiet affiljati – Sitwazzjonijiet komparabbli – Vantaġġ ieħor tat-taxxa)

(2023/C 29/04)

Fil-Kawża E-3/21, PRA Group Europe AS vs il-Gvern Norveġiż, rappreżentat mill-Amministrazzjoni tat-Taxxa – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti tad-Distrett ta’ Oslo (Oslo tingrett), rigward l-interpretazzjoni tar-regoli dwar il-libertà ta’ stabbiliment, b’mod partikolari l-interpretazzjoni tal-Artikolu 31 tal-Ftehim dwar iż-Żona Ekonomika Ewropea, moqri flimkien mal-Artikolu 34, il-Qorti, komposta minn Páll Hreinsson, President, Per Christiansen u Bernd Hammermann (Imħallef Relatur), Imħallfin, taw is-sentenza fl-1 ta’ Ġunju 2022, li l-parti operattiva tagħha hija kif ġej:

1. Fil-kuntest tal-leġiżlazzjoni nazzjonali bħal dik in kwistjoni fil-proċedimenti prinċipali, kumpanija barranija bbażata fiż-ŻEE u li hija fi grupp ma’ kumpanija bbażata fin-Norveġja hija f’sitwazzjoni paragunabbli għal dik ta’ kumpanija bbażata fin-Norveġja li tkun fi grupp ma’ kumpanija oħra bbażata fin-Norveġja. Huwa immaterjali għall-valutazzjoni tal-komparabilità jekk ma tkun saret ebda kontribuzzjoni proprja tal-grupp mill-kumpanija bbażata fi Stat ieħor tal-EFTA lill-kumpanija bbażata fin-Norveġja. L-Artikolu 31 ŻEE, moqri flimkien mal-Artikolu 34 ŻEE, irid jiġi interpretat li jfisser li leġiżlazzjoni nazzjonali, bħal dik in kwistjoni fil-proċedimenti prinċipali, tikkostitwixxi restrizzjoni fuq il-libertà ta’ stabbiliment fejn kumpanija intaxxata fin-Norveġja tista’, billi tuża r-regoli dwar il-kontribuzzjoni tal-grupp, tnaqqas jew tneħħi l-impatt tar-regoli li jillimitaw tnaqqis fil-interessi fir-rigward ta’ self li jsir ma’ kumpaniji affiljati, dment li hija tkun fi grupp ma’ kumpaniji oħra intaxxati fin-Norveġja, filwaqt li dan mhuwiex possibbli jekk tkun fi grupp ma’ kumpaniji li jħallsu t-taxxa fi Stati oħra tal-EFTA.
SENTENZA TAL-QORTI

l-14 ta’ Diċembru 2021

fil-Kawża E-2/21

Norep AS vs Haugen Gruppen AS

(Aġenti kummerċjali li jaħdmu għal rashom – Direttiva 86/653/KEE – Artikolu 1(2) – Kunċett ta’ “aġent kummerċjali” – Negozjar ta’ bejgħ jew xiri ta’ merkanzija f’isem il-prinċipal)

(2022/C 153/08)

Fil-kawża E-2/21, Norep As vs Haugen Gruppen AS – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Suprema tan-Norveġja (Norges Høyesterett) dwar l-interpretazzjoni tad-Direttiva tal-Kunsill86/653/KEE tat-18 ta’ Diċembru 1986 dwar il-koordinazzjoni tal-liġijiet tal-Istati Membri li jirrigwardaw aġenti kummerċjali li jaħdmu għal rashom, il-Qorti, komposta minn Páll Hreinsson, President (Imħallef Relatur), Per Christiansen u Bernd Hammermann, Imħallfin, tat sentenza fl-14 ta’ Diċembru 2021, li l-parti operattiva tagħha hija kif ġej:

1. L-Artikolu 1(2) tad-Direttiva tal-Kunsill86/653/KEE tat-18 ta’ Diċembru 1986 dwar il-koordinazzjoni tal-liġijiet tal-Istati Membri li jirrigwardaw aġenti kummerċjali li jaħdmu għal rashom, u b’mod partikolari t-terminu “jinnegozjaw”, għandu jiġi interpretat bħala li mhux neċessarjament jippresupponi l-involviment dirett tal-aġent fit-tqegħid ta’ ordnijiet mill-klijenti mal-prinċipal, jew li jeskludi xenarju li fih l-ordnijiet imorru direttament mill-klijenti lill-prinċipal.
MT Il-Ġurnal Uffiċjali ta’ l-Unjoni Ewropea C 40/15

Talba għal Opinjoni Konsultattiva mill-Qorti ta' l-EFTA minn Follo tingrett, ta' l-24 ta' Ottubru 2007 fil-Każ ta' L'Oréal Norge AS v Per Aarskog AS u Oħrajn

(Kawża E-9/07)

(2008/C 40/06)

Permezz ta' ittra ta' l-24 ta' Ottubru 2007 saret talba għal Opinjoni Konsultattiva fil-Każ ta' L'Oréal Norge AS v Per Aarskog AS u Oħrajn, lill-Qorti ta' l-EFTA minn Follo tingrett (Qorti Distrettwali ta' Follo), li waslet fir-Reġistru tal-Qorti fil-31 ta' Ottubru 2007, dwar il-mistoqsijiet li ġejjin:

(1) Għandu l-Artikolu 7(1) tad-Direttiva tal-Kunsill 89/104/KEE jinftiehem b'tali mod li proprjetarju ta' trade mark għandu d-dritt ma jħallix li ssir importazzjoni minn pajjiżi terzi barra ż-ŻEE meta tali importazzjoni sseħħ mingħajr il-kunsens tal-proprjetarju tat-trade mark?
—

Ir-Rikorrent isostni li d-deċiżjoni trid tiġi mħassra peress li: — l-Awtorità ta' Sorveljanza tal-EFTA żbaljat fl-interpretazzjoni u l-applikazzjoni tal-Artikolu 54 tal-Ftehim taż-ŻEE, billi ssostni li kwalunkwe effett detrimentali għall-abbilità tal-opponenti biex jikkompetu hu biżżejjed biex ikun stabbilit abbuż; — l-Awtorità ta' Sorveljanza tal-EFTA ma ppruvatx li Posten Norge AS kisret ir-regoli tal-kompetizzjoni f'dan il-każ, b'mod partikolari, hi ma ssostanzjatx li l-istrateġija ta' esklussività ppreveniet lill-oħrajn milli jikkompetu b'mod effettiv, illimitat l-aċċess tagħhom għall-ħanut ewlieni tal-merċa, kjosk u katini tal-pompi tal-petrol b'mod li jikkostitwixxi abbuż, jew attwalment irriżultat f'effetti antikompetittivi; — f'kwalunkwe avveniment, l-imġiba ta' Posten Norge AS kienet ġustifikata b'mod oġġettiv.
MT Il-Ġurnal Uffiċjali tal-Unjoni Ewropea C 320/19

Talba għal Opinjoni Konsultattiva mill-Qorti tal-EFTA minn Oslo tingrett ddatata s-26 ta' Marzu 2010 fil-kawża ta' Periscopus AS vs Oslo Børs ASA u Erik Must AS

(Kawża E-1/10)

2010/C 320/08

B'ittra ddatata s-26 ta' Marzu 2010, Oslo tingrett (Il-Qorti Distrettwali ta' Oslo) għamlet talba lill-Qorti tal-EFTA, li waslet fir-Reġistru tal-Qorti fil-31 ta' Marzu 2010, għal Opinjoni Konsultattiva fil-kawża ta' Periscopus AS vs Oslo Børs ASA u Erik Must AS, dwar il-mistoqsija li ġejja:

Hu b'konformità mal-Artikolu 5(4) it-tieni subparagrafu tad-Direttiva 2004/25/KE tal-Parlament Ewropew u tal-Kunsill li tordna lil offerent ta' xiri li jagħmel offerta pubblika biex joffri prezz ta' offerta li jeċċedi l-prezz li l-offerent ta' xiri ħallas jew kien hemm qbil dwaru matul il-perjodu ta' sitt xhur qabel ż-żmien meta qam l-obbligu li ssir offerta, filwaqt li jitqies li l-prezz fis-suq f'dak iż-żmien li fih qam l-obbligu li ssir offerta hu ogħla mill-prezz li l-offerent ta' xiri seta' jiġi obbligat li joffri skont l-Att (Norveġiż) dwar il-Kummerċ tat-Titoli?
—

Fil-11 ta' Awwissu 2006, ir-Rikorrent ressaq ilment lill-Awtorità ta' Sorveljanza tal-EFTA fejn allega li l-Belt ta' Oslo tat għajnuna lil AS Oslo Sporveier (issa: Ruter AS) u s-sussidjarja tagħha, AS Sporveisbussene (issa: Unibuss AS), bi ksur tal-Artikolu 61 tal-Ftehim taż-ŻEE.
—

Ir-rikorrenti Schenker North AB, Schenker Privpak AB and Schenker Privpak AS (kollettivament imsejħa “DB Schenker”) huma parti minn grupp internazzjonali tat-trasport u l-loġistika tal-merkanzija, proprjetà tad-Deutsche Bahn AG. Schenker North AB tmexxi l-operazzjonijiet ta’ negozju tal-grupp fuq l-art, il-baħar u bil-ferrovija fin-Norveġja, l-Isvezja u d-Danimarka, inklużi s-sussidjarji Schenker Privpak AS u Schenker Privpak AB.
—

B’deċiżjoni li ttieħdet fid-19 ta’ Diċembru 2012, l-Awtorità ta’ Sorveljanza tal-EFTA għalqet l-investigazzjoni formali dwar l-għajnuna potenzjali għal AS Oslo Sporveier u AS Sporveisbussene. Fit-8 ta’ Mejju 2013, l-Awtorità ta’ Sorveljanza tal-EFTA ħadet deċiżjoni dwar l-għajnuna mill-Istat allegata lil Kollektivtransportproduksjon AS, Oslo Vognselskap AS u Unibuss AS. L-ebda deċiżjoni għadha ma ġiet ippubblikata f'Il-Ġurnal Uffiċjali jew fis-Suppliment taż-ŻEE.
MT Il-Ġurnal Uffiċjali tal-Unjoni Ewropea C 366/10

Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur, datata t-13 ta’ April 2015 fil-każ ta’ Financial Services Compensation Scheme Limited vs Depositors’ and Investors’ Guarantee Fund (TIF)

(Kawża E-8/15)

(2015/C 366/07)

Permezz ta’ ittra tat-13 ta’ April 2015, li waslet fir-Reġistru tal-Qorti fl-17 ta’ April 2015, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavík, l-Iżlanda) għal Opinjoni Konsultattiva fil-kawża ta’ Compensation Scheme Limited vs Depositors’ and Investors’ Guarantee Fund (TIF) dwar il-mistoqsijiet li ġejjin:

1. Huwa kompatibbli mad-dispożizzjonijiet tal-Ftehim taż-ŻEE, u b’mod partikolari mal-Artikolu 7(1) tad-Direttiva 94/19/KE dwar skemi ta’ garanzija għal depożiti, f’każ ta’ kriżi sistemika, li l-obbligi ta’ skema ta’ garanzija tad-depożiti ffinanzjati minn qabel għandhom ikunu ristretti għall-assi tagħha fiż-żmien meta d-depożiti ma jibqgħux disponibbli skont it-tifsira tal-Artikolu 1(3) tad-Direttiva u l-assi ma jkunux biżżejjed biex jiġu ssodisfati l-pretensjonijiet ta’ kull depożitant sa ammont ta’ EUR 20 000?

2. Huwa kompatibbli mad-dispożizzjonijiet tad-Direttiva 94/19/KE dwar skemi ta’ garanzija għal depożiti li wara kriżi sistemika, Stat Membru jadotta leġiżlazzjoni jew joħroġ atti regolatorji li jawtorizzaw iskema ta’ garanzija tad-depożiti ffinanzjati minn qabel biex jistabbilixxi dipartiment ġdid jew kont għall-ġbir ta’ primjums u jiddeċiedi li dawk il-primjums għandhom jiġu diretti lejn dipartiment ġdid jew biex jinħoloq fond maħsub esklussivament biex ikopri xokkijiet futuri possibbli u li ma jkunx disponibbli għall-pagament ta’ obbligi preċedenti?
—

Konkurrenten.no AS ressqet rikors kontra d-Deċiżjoni Nru 179/15/COL tas-7 ta’ Mejju 2015 tal-Awtorità ta’ Sorveljanza tal-EFTA, quddiem il-Qorti tal-EFTA fil-11 ta’ Jannar 2019. L-applikant talab li jintervjeni fil-Kawża, E-1/17 Konkurrenten.no AS vs l-Awtorità ta’ Sorveljanza tal-EFTA, li ngħatat b’Digriet tal-President fit-12 ta’ Lulju 2017.
C 197/36

Azzjoni mressqa fis-26 ta’ Frar 2019 minn Nettbuss AS kontra Konkurrenten.no AS

(Kawża E-1/17 Spejjeż)

(2019/C 197/08)

Azzjoni kontra Konkurrenten.no AS tressqet quddiem il-Qorti tal-EFTA fis-26 ta’ Frar 2019 minn Nettbuss AS, irrappreżentata minn Camilla Borna Fossem ta’ Advokatfirmaet Schjødt AS, Russeløkkveien 14, NO-0201 Oslo, in-Norveġja.

L-applikant jitlob li l-Qorti toħroġ id-digriet li ġej:

1. Konkurrenten.no tħallas lil Nettbuss AS l-ammont ta’ NOK 442 125 (jew l-ekwivalenti f’euro) flimkien mar-rati ta’ mgħax ta’ inadempjenza rilevanti.

Sfond legali u fattwali u eċċezzjonijiet miġjuba bħala sostenn:

— Konkurrenten.no AS ressqet azzjoni kontra d-Deċiżjoni Nru 179/15/COL ta’ Mejju 2015, mill-Awtorità ta’ Sorveljanza tal-EFTA, quddiem il-Qorti tal-EFTA fil-11 ta’ Jannar 2017. L-applikant ġie affettwat b’mod dirett mid-deċiżjoni tal-ESA u applika għal liv biex jintervjeni fil-Każ, E-1/17 Konkurrenten.no AS v l-Awtorità ta’ Sorveljanza tal-EFTA. L-applikant ingħata permess biex jintervjeni b’Ordni tal-President fit-12 ta’ Lulju 2017.

— L-Artikolu 70(1) tar-Regoli ta’ Proċedura tal-Qorti tal-EFTA jiddikjara: “Jekk ikun hemm kontestazzjoni dwar l-ispejjeż li jrid jinġabru, il-Qorti għandha, meta l-parti kkonċernata tapplika u wara li tismal-parti opposta, toħroġ digriet.”
MT Il-Ġurnal Uffiċjali tal-Unjoni Ewropea C 119/11

Talba għal Opinjoni Konsultattiva lill-Qorti tal-EFTA minn Borgarting lagmannsrett b’ittra tat-23 ta’ Novembru 2017 fil-Kawża ta’ Nye Kystlink AS v Color Group AS u Color Line AS

(il-Kawża E-10/17)

(2018/C 119/12)

B’ittra tat-23 ta’ Novembru 2017 saret talba lill-Qorti tal-EFTA minn Borgarting lagmansrett (il-Qorti tal-Appell ta’ Borgarting), li waslet fir-Reġistru tal-Qorti fl-24 ta’ Novembru 2017, għal Opinjoni Konsultattiva fil-Kawża Nye Kystlink AS v Color Group AS u Color Line AS dwar il-mistoqsijiet li ġejjin:

1. Il-prinċipju ta’ ekwivalenza tal-liġi taż-ŻEE ifisser li regola nazzjonali ta’ preskrizzjoni li tistipula perjodu separat ta’ preskrizzjoni ta’ sena biex tinfetaħ kawża għal danni minħabba reat kriminali li jkun ġie stabbilit permezz ta’ kundanna kriminali finali irid jiġi applikat b’mod korrispondenti b’rabta ma’ kawża għal danni għal ksur tal-Artikoli 53 u 54 taż-ŻEE li ġiet stabbilita minn deċiżjoni finali tal-ESA li timponi multa?

2. Il-prinċipju ta’ effettività tal-liġi taż-ŻEE jirrestrinġi d-dritt li l-Istati taż-ŻEE japplikaw perjodu ta’ preskrizzjoni ta’ tliet snin għall-ftuħ ta’ kawża għal danni għal ksur tal-Artikoli 53 u 54 taż-ŻEE, meta dan il-perjodu ta’ skadenza jkun magħqud ma’ obbligu ta’ investigazzjoni min-naħa tal-parti li ssofri d-dannu li jista’ jwassal li l-perjodu ta’ preskrizzjoni jiskadi qabel l-ESA tkun waslet għal deċiżjoni f’kawża dwar il-ksur tal-Artikoli 53 u 54 taż-ŻEE abbażi ta’ lment min-naħa tal-parti li ssofri d-dannu?
1.

Billi żżomm fis-seħħ (i) sistema ta’ awtorizzazzjoni għall-importazzjoni ta’ bajd nej u prodotti ta’ bajd nej kif stabbilit fl-Artikolu 10 tal-Att Nru 25/1993 u l-Artikoli 3 (e) u 4 tar-Regolament (IS) Nru 448/2012; (ii) sistema ta’ awtorizzazzjoni għall-importazzjoni ta’ ħalib mhux pastorizzat u prodotti tal-ħalib ipproċessati minn ħalib mhux pastorizzat u rekwiżiti addizzjonali, kif stabbilit fl-Artikolu 10 tal-Att Nru 25/1993 u l-Artikolu 3(f), 4 u 5 tar-Regolament (IS) Nru 448/2012, u projbizzjoni tal-kummerċjalizzazzjoni ta’ importazzjoni ta’ prodotti tal-ħalib ipproċessati minn ħalib mhux pastorizzat, kif stabbilit fl-Artikolu 7a tar-Regolament (IS) Nru 104/2010; u (iii) prassi amministrattiva li l-importaturi jintalbu jagħmlu dikjarazzjoni u jiksbu approvazzjoni għall-importazzjoni ta’ prodotti tal-bajd u tal-ħalib ittrattati, kif stabbilit fil-kuntest tal-applikazzjoni tar-Regolament (IS) Nru 448/2012, l-Iżlanda naqset milli twettaq l-obbligi tagħha li jirriżultaw minn dan l-Att imsemmijin fil-Punt 1.1.1 tal-Kapitolu I tal-Anness I tal-Ftehim ŻEE, id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern, kif emendata, u kif adattata għall-Ftehim ŻEE permezz tal-Protokoll 1 tiegħu u l-adattamenti settorjali fl-Anness I tad-Direttiva, u b’mod partikolari l-Artikolu 5 tagħha.